เรื่องร้องเรียน: ไซต์ก่อสร้างตรงข้ามห้าง ICONSIAM ก่อสร้างเสียงดังในยามวิกาลติดต่อกันมาหลายคืนแล้ว โดยช่วงเวลาเที่ยงคืนจนถึงช่วงเช้ามืดก็ยังได้ยินเสียงก่อสร้างอยู่ ซึ่งละเมิดข้อกฎหมาย และเสียงดังรบกวนผู้อยู่อาศัยในย่านนี้มาก ต้องการให้ทางเขตจัดการเรื่องนี้โดยเร็วที่สุด
การดำเนินการของเจ้าหน้าที่: ขอบคุณสำหรับการแจ้งข้อมูล จากการตรวจสอบพบว่ากระเช้าขึ้น-ลงวัสดุ  ซึ่งติดตั้งข้างตัวอาคารด้านทิศตะวันออก เมื่อเกิดลมพัดกระแสลมแรงได้พัดกระเช้า ชนกับตัวอาคารทำให้เกิดเสียงดังในวันและเวลาดังกล่าว จึงได้แจ้งไปยังผู้รับเหมาโครงการเข้าแก้ไข ทั้งนี้ ได้แก้ไขเป็นที่เรียบร้อยแล้ว  จึงขออภัยในความไม่สะดวกของท่าน
ความเห็นของผู้แจ้ง: Traffy Fondue เป็นช่องการแจ้งปัญหาที่สะดวกมากค่ะ ทีมงานช่วยดำเนินการให้เป็นอย่างดี และแก้ไขได้อย่างรวดเร็วมากๆ ขอบพระคุณอย่างสูงเลยค่ะ จะช่วยนำไปบอกต่อนะคะ เป็นกำลังใจให้กับทีมงานทุกคน สู้ๆ ค่ะ 😊👍🏻
พื้นที่: แขวงคลองต้นไทร เขตคลองสาน กรุงเทพมหานคร